Majlis Bandaraya Alor Setar

Majlis Bandaraya Alor Setar(Singkatan MBAS) merupakan kerajaan tempatan yang mentadbir Bandaraya Alor Setar, Kedah. Majlis bandaraya ini ditubuhkan pada 21 Disember 2023 selepas Alor setar dikurniakan status bandar raya. Bidang kuasa MBAS meliputi kawasan seluas 33 kilometer dan mentadbir seluruh daerah Kota Setar (di mana pusat bandar Alor Setar terletak) serta daerah pokok sena. Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggungjawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis. . Latar belakang Majlis Bandaraya Alor Setar (MBAS) ialah sebuah kerajaan tempatan di Alor Setar, Kedah, Malaysia. Ia ditubuhkan pada 2003, dan sebelum ini dikenali Majlis Perbandaran Kota Setar (MPKS). Pada peringkat permulaan, Alor Setar ditadbir dalam kawasan yang kecil serta di seluruh daerah Kota Setar. MBAS merupakan Pihak Berkuasa Tempatan (PBT) yang bertanggungjawab untuk kebajikan dan sebarang kemudahan prasarana yang terdapat di Bandaraya Alor Setar dan kawasan sekitarnya serta mentadbir Daerah Pokok Sena. Datuk Bandar Sejak 2003, bandar ini ditadbir oleh beberapa orang datuk bandar Asal-usul penubuhan Bermula dari sebuah Badan Kebersihan Bandar atau Sanitary Board pada tahun 1905, pentadbiran Bandar Alor Setar bertukar kepada "Lembaga Bandaran Kota Setar" pada tahun 1958 yang kemudiannya dinaikkan taraf sebagai "Majlis Daerah Kerajaan Tempatan Kota Setar" pada Mac 1976, sekali lagi dinaiktaraf sebagai "Majlis Perbandaran Kota Setar" pada Februari 1978 dan akhirnya pada tanggal 28 November 2003 bersamaan 4 Syawal 1424H, bandar Alor Setar telah diisytiharkan sebagai bandar raya Alor Setar ke-9 dengan gelaran Majlis Bandaraya Alor Setar selepas bandaraya-bandaraya Kuala Lumpur, Ipoh, Kuching Utara, Kuching Selatan, Johor Bahru, Kota Kinabalu, Shah Alam dan Melaka Bersejarah. Lihat juga Datuk Bandar Alor Setar Rujukan https://pbt.kedah.gov.my/index.php/majlis-bandaraya-alor-setar/